CELEX: 62021CB0151
Language: el
Date: 2021-12-13 00:00:00
Title: Υπόθεση C-151/21: Διάταξη του Δικαστηρίου (όγδοο τμήμα) της 13ης Δεκεμβρίου 2021 [αίτηση του Tribunal Superior de Justicia de Castilla-La Mancha (Ισπανία) για την έκδοση προδικαστικής αποφάσεως] — Servicio de Salud de Castilla-La Mancha (SESCAM) κατά BF (Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP – Ρήτρα 4 – Αρχή της απαγορεύσεως των διακρίσεων – Τομέας της δημόσιας υγείας – Τρόπος υπολογισμού των επιδομάτων αρχαιότητας – Εθνική νομοθεσία η οποία, στην περίπτωση του μόνιμου προσωπικού, δεν συνεκτιμά κατά τον υπολογισμό των επιδομάτων αρχαιότητας, τις περιόδους που αντιστοιχούν στις ασκηθείσες επί προσωρινής βάσεως δραστηριότητες σε ανώτερη επαγγελματική κατηγορία)

14.3.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 119/14
            
         
      Διάταξη του Δικαστηρίου (όγδοο τμήμα) της 13ης Δεκεμβρίου 2021 [αίτηση του Tribunal Superior de Justicia de Castilla-La Mancha (Ισπανία) για την έκδοση προδικαστικής αποφάσεως] — Servicio de Salud de Castilla-La Mancha (SESCAM) κατά BF
      (Υπόθεση C-151/21) (1)
      
      (Συμφωνία-πλαίσιο για την εργασία ορισμένου χρόνου που συνήφθη από τη CES, την UNICE και το CEEP - Ρήτρα 4 - Αρχή της απαγορεύσεως των διακρίσεων - Τομέας της δημόσιας υγείας - Τρόπος υπολογισμού των επιδομάτων αρχαιότητας - Εθνική νομοθεσία η οποία, στην περίπτωση του μόνιμου προσωπικού, δεν συνεκτιμά κατά τον υπολογισμό των επιδομάτων αρχαιότητας, τις περιόδους που αντιστοιχούν στις ασκηθείσες επί προσωρινής βάσεως δραστηριότητες σε ανώτερη επαγγελματική κατηγορία)
      (2022/C 119/18)
      Γλώσσα διαδικασίας: η ισπανική
      
         Αιτούν δικαστήριο
      
      Tribunal Superior de Justicia de Castilla-La Mancha
      
         Διάδικοι στην υπόθεση της κύριας δίκης
      
      Servicio de Salud de Castilla-La Mancha (SESCAM)
      
         κατά
      
      BF
      
         Διατακτικό
      
      Η ρήτρα 4 της συμφωνίας-πλαισίου για την εργασία ορισμένου χρόνου, που συνήφθη στις 18 Μαρτίου 1999, η οποία προσαρτάται στην οδηγία 1999/70/ΕΚ του Συμβουλίου της 28ης Ιουνίου 1999, σχετικά με τη συμφωνία πλαίσιο για την εργασία ορισμένου χρόνου που συνήφθη από τη CES, την UNICE και το CEEP, έχει την έννοια ότι δεν αντιτίθεται σε εθνική ρύθμιση προβλέπουσα ότι, στην περίπτωση εργαζομένου αορίστου χρόνου ο οποίος ασκεί, επί προσωρινής βάσεως, καθήκοντα σε επαγγελματική κατηγορία ανώτερη από αυτήν στην οποία ανήκει, τα επιδόματα τριετίας τα οποία δικαιούται αντιστοιχούν στην τελευταία αυτήν κατηγορία, ενώ αντιθέτως, στην περίπτωση εργαζομένου ορισμένου χρόνου ο οποίος ευρίσκεται στην ίδια κατάσταση, τα επιδόματα τριετίας αντιστοιχούν σε αυτά της επαγγελματικής κατηγορίας στην οποία άσκησε πράγματι τα καθήκοντά του.
      
         (1)  Ημερομηνία καταθέσεως: 9 Μαρτίου 2021.